|  |  |
| --- | --- |
| Писана припрема за извођење наставног часа | |
| Школа | Основна Школа „Змај Јова Јовановић“, Београд |
| Датум | 07. мај 2019. година, уторак |
| Разред и одељење | Четврти ( III и IV) |
| Наставник | Јасминка Милинковић  Студент Лазар Илић 14/064 |
| Наставни предмет | Верска настава |
| Наставна тема | *Са нама је Бог* |
| Наставна јединица и редни број часа | 31. наставна јединица  *Васкрсење и Педесетница* |
| Тип часа | Обрада |
| Циљеви и задаци | Циљ часа: да ученици стекну основно знање о празнику над празницима Васкрсу, обичајима за Васкрс, такође и о Педесетници и исте заволе као празнике које и њих активирају да активно учествују. |
| Васпитни задаци: сагледавање значаја духовног узрастања кроз празнике. |
| Образовни задаци: ученици усвајају знање да без Васкрса не би било ни вере хришћанске, а такође сагледавају значај празника Педесетнице односно силе коју Свети Дух даје Цркви кроз векове. |
| Функционални задаци: усвајање знања о обичајним странама празника те како можемо учествовати у њима. |
| Исходи | Ученици ће бити упознати са основама оба велика празника, а такође и заволети их због радосног карактера, нарочито Васкрса. |
| Облици рада | Индивидуални, фронтални |
| Наставне методе | Дијалошка, демонстративна, рад на тексту |
| Наставна средства | Дидактички материјал |
| Литература | Православна Вјеронаука за 7. разред Основне Школе (Вељко Стојановић - свештеник) |
| Иновације |  |
| Корелација | Музичка култура |
| Евалуација | На крају часа анкетирати ученике како им се допао час и рад наставника. |
|  | |

|  |  |
| --- | --- |
| Ток часа | |
| Уводни део часа  5 – 10 мин | Час почиње молитвом: Оче наш, Царе небески, Господе благослови.  **Уводни део часа:** Најава циља и задатка: упознавање са темом и начином рада. Васкрс је празник над празницима. Свака Недеља посвећења је Васкрсењу Христовом. У Русији се Недеља назива Воскресеније. |
| Главни део часа  25 – 30 мин | **Прва активност: читање о Новозаветном догађају**  **Васкрсење Христово**  Првог дана недеље дођоше Марија Магдалина и друга Марија да осмотре гроб. По доласку жена код гроба земља се затресе јер анђео Господњи сиђе с неба и одвали камен који је затварао улаз у гроб. Због страха од анђела стражари који су чували гроб попадоше као мртви. Затим се анђео обраћа жена речима: „*Не бојте се ви; јер знам да Исуса распетога тражите. Није овде; јер устаде као што је казао. Ходите да видите место где је лежао Господ.“* По заповести анђела жене отидоше да јаве ученицима његовим да је Господ устао из мртвих, и да иду у Галилеју јер ће Га тамо срести. И заиста, тако и би, сретоше Васкрслога Господа и Он их поздрави речима: *„Радујте се!“* Пошто му се оне поклонише рече им: *„ Не бојте се, идите те јавите браћи мојој нека иду у Галилеју, и тамо ће ме видети.“* Да би сакрили истину о Васкрсењу Господњем, првосвештеници јудејски дадоше војницима новац да они посведоче да су Христови ученици дошли по ноћи и украли тело Његово. На крају, када се Христос сусрео са ученицим својим даде им заповест: *Идите, дакле, и научите све народе крстећи их у име Оца и Сина и Светога Духа. Учећи их да држе све што см вам заповедио; и, ево, ја сам са вама у све дане до свршетка века. Амин.“*  ***Библијско место:***  **Васкрсење Христово: Мт. 28 глава**    Затим прелазим на објашњење зашто је баш јаје симбол Васкрсења. Љуска представља гроб а кад љуска пукне из јајета се рађа нови живот, те је то узето као најбоља праслика Васкрсења.  Прелазим на објашњење зашто васкршња јаја бојимо у црвену боју, како би ученицима било што разумљивије и занимљивије те самим тим прелазим на обичајни моменат празника а то је фарбање васршњих јаја. Питам ученике да ли су фарбали јаја? Када фарбамо јаја? Наиме, по предању Марија Магдалина је отишла код римског цара Тиберија, поздравивши га Васкршњим поздравом: *„Христос Васкрсе!“*  и поклонивши му корпу јаја, он се подсмехну и рече да ће поверовати у Васкрсење када сва јаја поцрвене. Тог момента јаја у корпи поцрвенеше, те данас имамо обичај да јаја фарбамо у црвену боју.  Након тога делим ученицима копије јаја како би их самостално нашарали. Када заврше, ту копију лепе у своју свеску за Верску наставу.  Затим прелазим на читање Новозаветног одељка о празнику Педесетнице: Након што је прошло педесет дана од Васкрсења Христовог, окупише се апостоли на једном месту. И уједанпут настаде шум са неба као хујање ветра, те им се показаше раздељени огњени језици, и сиђе по један на свакога од њих. *„ И испунише се сви Духа Светога и стадоше говорити другим језицима, као што им Дух даваше да казују.“*    ***Библијско место:***  **Дела апостолска: 2, 1-5**  Празник Педесетнице код нас у народу је познатији под називом Духови или Тројице. Ради лакшег разумевања дара којег су апостоли добили да говоре разним језицима, а да их опет свако од народа коме су проповедали чује на свом језику користим пример суднице или великих интернационалних заседања, где председавајући говори на своме језику а опет свако од њих преко слушалица чује изговорено преведено на свој језик.  На табли записујем тропар Васкрса а ученици га преписују у своје свеске. |
| Завршни део часа  3 – 5 мин | **У завршном делу часа** певам са ученицима тропар Васкрсења. |
| Изглед табле | **Наслов**: Васкрсење и Педесетница  - Христос васкрсе!  Ваистину васкрсе!  - Христос воскресе из мертвих, смертију смерт поправ, и сушчим во гробјех живот даровав! |
| Домаћи задатак |  |
| Прилози: | C:\Users\hrist\Desktop\Vaskrsenje.jpg C:\Users\hrist\Desktop\pentecost1.jpg C:\Users\hrist\Desktop\5dc2caafd008b64ed99ec046b48b3279_view_l.jpg |